Diari Oficial de la Generalitat Valenciana


Sumari del DOGV 5487, del 11-04-2007 (2007/2847)

Notificació a Yousefizadeh Daryoush i altre. Judici número 001283/2005-E.
-------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2847


Data del document
:   12-02-2007

Organisme emissor
:   Jutjat de Primera Instància Número 3 de Benidorm

Tipus de document
:   Edicte

Descriptors 

:   * sistema judicial

Esther Serrano Reddaway, secretària del Jutjat de Primera Instància número 3 de Benidorm (Alacant), mitjançant el present edicte fa saber:  
Que en este Jutjat se segueixen les actuacions de judici verbal de desnonament amb el número 1283/2005-E a instància de Salvador Zaragoza Pérez, representat pel procurador Basilio Mayor Segrelles, contra Yousefizadeh Daryoush i Leila Shariff, declarats en rebel·lia, en què s'ha dictat la sentència que té l'encapçalament i decisió, literalment, com es diu tot seguit:  
"Procediment: assumpte civil 001283/2005-E.  
Sentència número 1074.  
Part demandant: Salvador Zaragoza Pérez.  
Procurador: Mayor Segrelles, Basilio.  
Part demandada: Yousefizadeh Daryoush y Leila Shariff.  
Benidorm, 12 de desembre de 2006  
Vicenta Nogueroles Llinares, magistrada jutgessa substituta del Jutjat de Primera Instància número 3 d'esta ciutat i partit, ha vist les presents actuacions de judici verbal de desnonament que se segueixen amb el número 1283-E/2005 a instància del procurador dels tribunals senyor Mayor Segrelles, en nom i representació de Salvador Zaragoza Pérez, defés pel lletrat senyor Carretero Luna, contra Yousefizadeh Daryoush i Leila Shariff, declarats en rebel·lia, d'acord amb els següents  
Antecedents de fet  
1. El procurador senyor Mayor, en la representación que exerceix, ha formulat una demanda de judici verbal de desnonament d'acord amb els fets i fonaments de dret, que en la present resolució es donen per reproduïts, i on acaba demanant que es dicte una sentència, en el seu moment, de conformitat amb el seu escrit de demanda.  
2. Per torn de repartiment ha correspost a este Jutjat el coneixement de l'anterior demanda, que va ser admesa a tràmit, i es va acordar assenyalar el dia i l'hora per a l'acte del judici, amb la citació prèvia en la forma legal a les parts.  
3. El dia i hora assenyalats ha comparegut l'actora que es va refermar i ratificà en el seu escrit de demanda, i no hi va comparéixer la part demandada Leila Shariff malgrat haver sigut citada, i per això va ser declarada en rebel·lia. Per la seua banda, el codemandat senyor Daryoush no hi va comparéixer en la forma legal atés que ho va fer sense l'assistència d'un lletrat i un procurador, i per això va ser declarat, igualment, en rebel·lia.  
4. Que, de conformitat amb la persona interessada, la part actora va acordar el dictat de la sentència directament ja que es tracta d'un desnonament per falta de pagament, i es donà per finalitzada la vista, deixant les actuacions vistes per a sentència.  
5. En la tramitació del present procediment s'han observat les prescripcions i formalitats legals en vigor.  
Decisió:  
Estimant íntegrament la demanda interposada pel procurador senyor Mayor Segrelles, en nom i representació de Salvador Zaragoza Pérez, contra Yousefizadeh Daryoush i Leila Shariff, declarats en rebel·lia, declare resolt el contracte d'arrendament que quant al local siti a la platja de l'Albir, edifici Aventino, baixos, local 1, de l'Alfàs del Pi, lliga ambdues parts i en conseqüència condemne la part demandada a que dins del termini legal desallotge, deixe lliure i a disposició de la part actora este immoble sota l'advertència que, si no ho fa així, es procedirà al seu llançament i a càrrec seu el dia que expressament s'hi ha assenyalat; s'imposen expressament les costs produïdes en este procediment a la part demandada.  
Notifiqueu la present resolució a les parts, fent constar que es pot interposar un recurs d'apel·lació que caldrà preparar, si pertoca, davant d'este Jutjat en el termini de cinc dies des de la notificació conforme al que disposa l'article 457 i següents de la Llei 1/2000, d'Enjudiciament Civil.  
Esta és la meua sentència, que pronuncie, mane i firme.  
Publicació. L'anterior sentència ha sigut llegida i publicada per la jutgessa de primera instància que la subscriu, celebrant audiència pública el mateix dia de la data; en done fe."  
I perquè valga de notificació a les persones demandades rebels Yousefizadeh Daryoush i Leila Shariff, amb domicili ignorat, perquè es publique en el Diari Oficial de la Comunitat Valenciana i al tauler d'anuncis d'este Jutjat, expedisc el present edicte.  
Benidorm, 12 de febrer de 2007.- La secretaria: Esther Serrano Reddaway.